## **Av og til: «Hvor mange glass tåler barnet ditt?» - reklameanalyse**

*Annonsen var en del av en holdingskampanje høsten 2014, sammen med flere liknende annonser. Den ble blant annet presentert på store lystavler på busstasjoner og i riksdekkende media som A-magasinet. Avsenderen var alkovett-organisasjonen Av og til (en sammenslutning av flere frivillige organisasjoner, støttet av Helsedirektoratet).*



|  |
| --- |
| Presenter reklameannonsen. Hvem er avsender? Hva ønsker sender å få fram gjennom reklamen? Er hensikten å selge noe eller å informere om noe? |

|  |
| --- |
| Hvem er målgruppen for reklamen? |

|  |
| --- |
| Hva er blikkfanget i reklamen? Beskriv hva som er det første som vi legger merke til når vi ser annonsen. |

|  |
| --- |
| Forklar hvorfor du tror sender har brukt et bilde av et lite barn. Hvordan fremstilles barnet på bildet? Hvilken virkning har det på oss som ser denne reklamen? |

|  |
| --- |
| Under bildet er det en «snakkeboble» med tekst. Denne teksten er skrevet med noe som skal likne barneskrift. Hva ønsker sender å si oss med teksten i snakkebobla? Hvorfor er teksten skrevet med barnslig skrift? |

|  |
| --- |
| Hva står det i teksten under bildet og snakkebobla? Hva er hensikten med å skrive dette? Hvorfor tror du sender henvender seg til mottaker ved å kalle ham for ‘du’ og ‘deg’? |

|  |
| --- |
| Hvordan er retoriske begreper brukt i denne teksten?  PATOS: betyr å spille på følelser. Er det noen elementer i denne teksten som du vil si at påvirker følelsene våre?  LOGOS: betyr å spille på fornuften. Er det noen elementer i denne teksten som du vil si at spiller på fornuften?  ETOS: har med tillit og troverdighet å gjøre. Var det noe i denne teksten som fikk deg til å stole på at senderen er troverdig og har et godt budskap?  KAIROS: betyr komme med rett ord til rett tid. Hva er sammenhengen mellom tidspunktet (høstmånedene) og virkemidlene i annonsen? Synes du at det er rett ord til rett tid? |

|  |
| --- |
| Nederst i høyre hjørne finner du logoen til senderen. Hvorfor er denne logoen tatt med? |

|  |
| --- |
| Hva synes du om reklameteksten? Var den bra? Fikk den budskapet godt frem? Begrunn svaret ditt. |